# Grundejerforeningen Amtsstuegården

## Beretning ved generalforsamlingen den 23. april 2014

### Bestyrelsens sammensætning efter generalforsamlingen 2013

John Grønsund (Kaalundsvej 18), Henrik Velschow (Ibsensvej 3), Klaus Diness - formand (Heibergsvej 13), John Dahl-Petersen(Kaalundsvej 20) samt Jes Brohus - kasserer (Kaalundsvej 14).

**Generelt**

Vi har i år været forskånet for is og sne, men har været ramt ganske hårdt af storm og regn. Dette har medført betydelige ekstra ordinære udgifter til gartner. Derudover har vi ikke haft andre uforudsete økonomisk problemer. Der har været en del debat omkring byggeriet på Kingosvej hvilket medførte en underskrifts indsamling om flertal for at sende et ændringsforslag til grundejerforeningens vedtægter og lokalplanen. Der kom flertal for forslaget der er sendt til kommunen og det bliver nu viderebehandlet af politikerne. Der er endnu ikke kommet et resultat på anmodningen.

**Henstilling**

Vi vil gerne henstille til at alle overholder vores vedtægter og ikke parkerer biler, trailere o.l. på og ved Grundtvigsvej eller på indstiksvejene udenfor p-områderne. Det besværliggør ikke blot gartnerens arbejde, men kan være dybt problematisk ved udrykninger med manglende tilkørselsforhold.

### **Gartner**

Bestyrelsen er fortsat tilfreds med gartnerens indsats med vedligeholdelse af de fælles grønne arealer. Bestyrelsen indstiller ud fra gartnerens foreliggende tilbud, at aftalen forlænges endnu et år. Der har som nævnt været betydelige udgifter til skaderne efter stormvejr. Disse fremgår af budgettet.

### **Legepladsen**

Vores legeplads er i god stand og bliver flittigt brugt. Udgifterne til vedligeholdelsen af den ligger indenfor det budgetterede.

**Fjernvarme**

Jeg har i skrivende stund ikke den sidste opdatering ang. det endelige resultat af arbejdet med fjernvarme i vores kvarter, men på generalforsamlingen vil der mulighed for at blive opdateret om dette.

Venlig hilsen

Bestyrelsen